са свободни от посочения вредител, от тези трети държави следва да се изисква всяка година до 30 април да представят на Комисията резултатите от проучвания от предходната година, потвърждаващи отсъствието на посочения вредител на тяхна територия, тъй като това би осигурило достатъчно време за подходящото събиране и представяне на тези резултати.
 (7)
 Следователно вписване 17, четвърта колона, букви б) и в) от приложение VI към Регламент за изпълнение (ЕС) 2019/2072 следва да бъде съответно изменено, така че да се отнася и за Босна и Херцеговина, Черна гора, Сърбия и Обединеното кралство.
 (8)
 От съображения за правна яснота решения за изпълнение 2012/219/ЕС и (ЕС) 2015/1199 следва да бъдат отменени.
 (9)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложение VI към Регламент за изпълнение (ЕС) 2019/2072 се изменя в съответствие с приложението към настоящия регламент.
 Член 2
 Решения за изпълнение 2012/219/ЕС и (ЕС) 2015/1199 се отменят.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 25 ноември 2021 година.
 За Комисията
 Председател
 Ursula VON DER LEYEN
 (1) ОВ L 317, 23.11.2016 г., стр. 4.
 (2) Регламент за изпълнение (ЕС) 2019/2072 на Комисията от 28 ноември 2019 г. за установяване на еднакви условия за изпълнението на Регламент (ЕС) 2016/2031 на Европейския парламент и на Съвета за защитните мерки срещу вредителите по растенията, за отмяна на Регламент (ЕО) No 690/2008 на Комисията и за изменение на Регламент за изпълнение (ЕС) 2018/2019 на Комисията (ОВ L 319, 10.12.2019 г., стр. 1).
 (3) Решение за изпълнение 2012/219/ЕС на Комисията от 24 април 2012 г. за признаване на Сърбия за свободна от Clavibacter michiganensis ssp. sepedonicus (Spieckerman и Kotthoff) Davis et al. (ОВ L 114, 26.4.2012 г., стр. 28).
 (4) Решение за изпълнение (ЕС) 2015/1199 на Комисията от 17 юли 2015 г. за признаване на Босна и Херцеговина за свободна от Clavibacter michiganensis ssp. sepedonicus (Spieckerman и Kotthoff) Davis et al. (ОВ L 194, 22.7.2015 г., стр. 42).
 ПРИЛОЖЕНИЕ
 Текстът във вписване 17, четвърта колона от приложение VI към Регламент за изпълнение (ЕС) 2019/2072 се заменя със следното:
 „Трети държави или региони, с изключение на:
 а)
 Алжир, Египет, Израел, Либия, Мароко, Сирия, Тунис, Турция и Швейцария,
 или
 б)
 тези, които отговарят на следните условия:
 i)
 те са една от следните:
 Азербайджан, Албания, Андора, Армения, Беларус, Грузия, Исландия, Канарски острови, Лихтенщайн, Молдова, Монако, Норвегия, Русия (само следните части: Приволжски федерален окръг (Приволжский федеральный округ), Северозападен федерален окръг (Северо-Западный федеральный округ), Северно-кавказки федерален окръг (Северо-Кавказский федеральный округ), Централен федерален окръг (Центральный федеральный округ) и Южен федерален окръг (Южный федеральный округ), Сан Марино, Северна Македония, Украйна и Фарьорски острови;
 и
 ii)
 отговарят на едно от следните условия:
 —
 признати са за свободни от Clavibacter sepedonicus (Spieckermann and Kotthoff) Nouioui et al. съгласно процедурата, посочена в член 107 от Регламент (ЕС) 2016/2031, или
